Kantun kulture

Pocket Opera - Čarobna frula Wolfganga Amadeusa Mozarta
2026-04-29 19:00 - 21:00 (Europe/Zagreb) | Kantun kulture, Ulica dr. Franje Tuđmana 2, Trogir, 21220
Čarobna frula Wolfganga Amadeusa Mozarta jedna je od najpoznatijih i najizvođenijih opera na svijetu te je već više od dva stoljeća stalni dio repertoara opernih kuća diljem svijeta.
Ova bajkovita priča o ljubavi, mudrosti i pobjedi svjetla nad tamom jednako privlači djecu, mlade i odrasle jer svoju čaroliju otkriva na više razina i pristupačna je i publici koja se s operom susreće prvi put.
Na pozornici Kantuna kulture izvest će se kao pocket opera, u sažetoj, intimnijoj formi prilagođenoj manjim prostorima i bliskom kontaktu publike s izvođačima.
Inspirirana Mozartovim prpošnim karakterom, ova „džepna“ Čarobna frula donosi neposrednu i razigranu kazališnu igru prepunu humora, u kojoj Mozartova bezvremenska glazba dobiva svjež prostor interpretacije i korelacije s libretom.
Ulaz je besplatan za sve građane.

Božićni koncert Glazbene škole
2025-12-16 19:00 - 21:00
GLAZBENA ŠKOLA JOSIPA HATZEA
DO TROGIR

Božićni koncert učenika Glazbene škole Josipa Hatzea
Nastupaju:
Učenici početničkog solfeggia / Mali gudački orkestar / Zbor
Iskra Ljuban / Ruta Karadžo / Ninette Bojić / Kristina Šunjić
Luka Zanki / Klara Dražić / Antonio Anterić / Marko Piteša
Nina Buble / Petra Kolovrat / Viktoria Marinović / Katarina Debak
Gabriela Teskera / Dana Frleta / Veronika Ivelja / Lucija Grga
Marijeta Saša Tatić / Ana Buble / Niko Arjen Bjelobrk / Karla Čorić
Lukas Ercegović / Marta Miše / Antea Perković / Gita Nevešćanin
Rita Grubišić-Čabo / Lukrecija Margarethe Bilić / Laetitia Milak
Roza Miše / Gabriela Buble / Marijeta Stanić / Jan Majetić
Ante Tripović / Toma Županović / Lovre Alić
Nastavnici:
Mirela Jagnjić / Robert Žburin / Rašeljka Bonačić
Svjetlana Jurić – Pešić / Ante Božić Kudrić / Lorena Malovan Ursa Ljuban
Antonio Vukadin / Jelena Buble / Ante Ivkošić / Mirela Jagnjić
Robert Žburin / Rašeljka Bonačić
Klavirska suradnja:
Ante Božić Kudrić / Antonio Vukadin / Ursa Ljuban

Utorak, 16. prosinca 2025. u 19 sati
Kantun kulture – Trogir

Koncert "Fandango Adriático" - orkestar Torre del Alfiler iz Granade
2025-11-29 20:00
Koncert “Fandango Adriático” je slavlje mediteranskog temperamenta ostvareno kroz glazbeno putovanje koje povezuje španjolsku Andaluziju i hrvatsku Dalmaciju.
Tijekom ove večeri ispunjene strašću, ritmom i melodijom, orkestar Torre del Alfiler iz Granade, pod vodstvom dirigenta Javiera Ginera i uz koncert majstora Juana Carlosa Estéveza, demonstrirat će virtuoznost na bandurrijama, španjolskim lutnjama i gitarama – instrumentima koji čine srž španjolske glazbene tradicije.
Program donosi esenciju Španjolske kroz vatrena djela majstora kao što su Manuel de Falla, José Molina Zúñiga, Mateo Albéniz, Ricardo Sandoval i Eduardo Angulo. Njihove kompozicije dočaravaju autentične zvukove Andaluzije, motive Granade i energične ritmove nalik flamencu, kao što su Zapateado, Joropo i Bulerías.
Kao kontrapunkt i posveta jadranskom duhu, orkestar izvodi djela hrvatskog skladatelja Vlade Sunka. Kroz skladbu “Maškare”, publika će doživjeti živopisne prizore dalmatinskog karnevala i njegovu jedinstvenu atmosferu, a potom će se uroniti u poetsku melodiju “Ples jezerkinja”.
Torre del Alfiler – Granada (Španjolska)
Trzalački orkestar Torre del Alfiler osnovan je 1998. godine u Purchilu, Vegas del Genil (Granada), s ciljem da publici prikaže mogućnosti španjolskih trzalačkih instrumenata poput bandurrije, španjolske lutnje, te uz gitaru nastavi veliku tradiciju trzalačkih instrumenata koja postoji u Granadi još od početka 20. stoljeća.

U svojim počecima, orkestar se posvetio promicanju glazbe iz Granade, autora poput Ángela Barriosa, te tradicijske glazbe iz regije Alpujarra. Kasnije je svoj repertoar proširio adaptacijama španjolske glazbe skladatelja kao što su Albéniz, Turina i Falla, što je kulminiralo snimanjem CD-a “Impresión Andaluza” 2013. godine. Trenutno, s više europskom i suvremenom vizijom, orkestar se okreće izvedbi kompozicija skladanih izvorno za mandolinske orkestre skladatelja poput R. Calacea, Y. Kuwahare i C. Mandonica, a među ostalima i hrvatskog skladatelja V. Sunka.

Orkestar je sudjelovao na brojnim događanjima i najvažnijim festivalima u zemlji, dijeleći pozornicu s umjetnicima iz Kolumbije, Venezuele, Francuske, Bjelorusije, Sjedinjenih Država i Luksemburga. Ostvario je i tri međunarodna putovanja: Pariz 2010., Portugal 2012., a najvažnije je osvajanje prve nagrade na Međunarodnom natjecanju trzalačkih instrumenata “Giacomo Sartori” u Ala, Trento (Italija) 2017. godine.

Osim toga, organizirali su petnaest izdanja Nacionalnog festivala trzalačkih instrumenata Vegas del Genil (Granada), na kojem su nastupili vodeći orkestri španjolske glazbene scene, međunarodni susret s Tokijskim orkestrom mandolina 2003., te 1. Međunarodni festival trzalačkih instrumenata Vegas del Genil (Granada) 2012. s Norveškim orkestrom mandolina. Od svog prvog izdanja 2018. godine, orkestar je i organizator i domaćin Festivala trzalačkih instrumenata Grada Granade.

Rad i projekti udruge financiraju se iz sredstava Grada Splita, TZ Split, Splitsko-dalmatinske županije i Ministarstva kulture RH.

Svečana skupština Narodne glazbe Trogir
2025-11-22 19:00 - 20:30
Svečana skupštinu Narodne glazbe Trogir povodom 200. obljetnice neprekidnog rada i proslava blagdana Svete Cecilije održat će se u subotu, dana 22. studenoga 2025. godine.

Koncert: Mandolina Croata
2025-11-17 20:00 - 21:30
Koncertni ciklus “Mandolina Croata” Gradskog mandolinskog orkestra “Sanctus Domnio” više je od izvedbe; to je portret hrvatske glazbene baštine oslikan kroz zvuk mandoline. Projekt, pokrenut 2009. godine, publici sustavno prezentira djela domaćih, priznatih autora te obrade djela klasičnih hrvatskih skladatelja prilagođene za mandolinske orkestre. Krajnji cilj je upoznati širu javnost, osobito mlade, s bogatstvom hrvatskog glazbenog pisma, naglašavajući pritom ključnu ulogu mandoline u očuvanju i razvoju hrvatske glazbene baštine.
Program putuje od mediteranske lirike do modernog zvuka, spajajući klasično i popularno naslijeđe Dalmacije. “Sanctus Domnio” donosi djela Vlade Sunka, Ivana Božičevića i Pavla Sviličića, uz emotivne aranžmane poput Hommage a Jakša Fiamengo te Bisera Ive Tijardovića. Gosti iz KUD-a “Kvadrilja” izvode “Jugo” te djela Ivana Bozzotija, dok orkestar izvodi Gibonnijev “Ej vapore”. Publika će uživati i u izvedbama djela Ljubu Kuntarića, uključujući “Impresije iz Voloskog” uz klarinetista Bornu Koseca te “Ta tvoja ruka mala” uz solista Jakova Košćinu u zajedničkoj izvedbi s KUD-om Kvadrilja.

GMD Sanctus Domnio

Gradsko mandolinsko društvo |GMD| Sanctus Domnio (lat. sv. Dujam) osnovano je kao udruga s namjerom višestruke odgojne zadaće i kulturne obnove mladih naraštaja u gradu Splitu 25. lipnja 1991. godine, pod vodstvom glazbenog pedagoga Marina Katunarića. Danas je to Društvo u kojem djeluju dva mandolinska orkestra “Sanctus Domnio” i “Anđeli svirači” (stariji i mlađi) kao i razni mandolinski komorni sastavi te koje organizira školu mandoline i gitare. U Komiži na otoku Visu organizira festival komorne glazbe Mandolina Comesa posvećen mandolini, dok u Sutivanu na otoku Braču organizira međunarodni seminar za mandolinu i gitaru MOM – Mandolinski orkestar mladih kojeg vodi Ugo Orlandi, svjetski poznati mandolinist i profesor.
Kroz sastave Društva prošlo je preko pet stotina mladih glazbenika, izvevši djela brojnih skladatelja, od baroknih do suvremenih, hrvatskih i stranih, uključujući praizvedbe hrvatskih djela posvećenih upravo njegovim sastavima.

Gradski mandolinski orkestar SANCTUS DOMNIO

Gradski mandolinski orkestar Sanctus Domnio je reprezentativna najnagrađivanija sekcija Društva. Od 1991. orkestrom ravna dirigent Vladimir Lukas, dok je koncert majstorica Ivana Kenk Kalebić. Orkestar je do sada održao veliki broj koncerata u domovini i inozemstvu (Italija, Vatikan, Njemačka, Austrija, Slovenija, Češka, Španjolska, Crna Gora, Makedonija) te je dobitnik brojnih domaćih i međunarodnih nagrada i priznanja za svoj rad. Pored ostalih nagrada i priznanja, Sanctus Domnio je dobitnik i Nagrade Grada Splita iz područja kulture za 2006. godinu, a od 2015. godine i natjecanja europskih mandolinista Giacomo Sartori u Ali (Italija) ovaj orkestar nosi titulu “najboljeg mandolinskog orkestra u Europi”.
Na svom repertoaru ima brojne skladbe skladane izvorno za mandolinske ansamble, kao i skladbe drugih suvremenih i klasičnih skladatelja. Kao vrstan i kvalitetan interpret potakao je više hrvatskih skladatelja da daju svoj obol skladanju za mandolinu i mandolinske orkestre pa su dijelom standardnog repertoara orkestra postale skladbe koje su mu posvećene i koje je imao čast praizvesti.

Mandolinski komorni sastav KUD-a “Kvadrilja” iz Trogira osnovan je davne 1970. godine, prvotno kao mali tamburaško-mandolinski orkestar folklornog ansambla “Trogir” (današnjeg KUD-a “Kvadrilja”). Tijekom više od četiri desetljeća aktivnog djelovanja, Sastav je pratio plesni ansambl na brojnim gostovanjima, proputovavši dobar dio Europe i nastupajući diljem bivše i sadašnje Republike Hrvatske. Među najznačajnijim međunarodnim nastupima ističu se oni na Međunarodnoj smotri folklora u Zagrebu (1983.), u Češkoj (današnji Zlín, 1984.) te u Njemačkoj (Basel,1990.).
Pored koncertne aktivnosti, Sastav i prof. Nikola Buble bili su idejni začetnici Hrvatskog festivala mandolinskih orkestara “Mnadolina Imota”, manifestacije koja je zaživjela u Imotskom i održala se posljednjih 30 godina. U folklornom segmentu festivala, orkestar je postigao značajan uspjeh osvojivši prvo mjesto 1996. godine za najbolju izvedbu obvezne skladbe, a sudjelovao je i na smotri folklora “Na Neretvu misečina pala” u Metkoviću 2003. Sastav se može pohvaliti i diskografskim radom: 1978. godine snimljena je LP ploča s klapom “Fast”, nazvana “Dalmatinske narodne pjesme i plesovi”, koja donosi popularne plesove i pjesme trogirskoga kraja, dok je 2010. godine izdan CD “Prvi ples”, posvećen polkama i valcerima Ivana Bozzottija.
Kontinuitet u radu Sastav duguje predanim voditeljima, od kojih se posebno ističe Šime Ercegović, koji je manje-više prisutan kroz cijelu povijest orkestra. Kroz godine su Sastav vodili i drugi ugledni glazbenici, uključujući Vinka Perića, Tomu Perlina, Miroslava Mišu, Duška Hrnjaka i Željka Zorića. Trenutno je voditelj Sastava Jakov Košćina.
Rad i projekti udruge financiraju iz sredstava Grada Splita, TZ Split, Splitsko-dalmatinske županije i Ministarstva kulture RH.

Rade Šerbedžija i Zapadni kolodvor bend
2025-11-07 20:00 - 22:30
U Kantunu kulture 7. studenoga 2025 održat će se koncert glumačke legende, pjesnika i glazbenika Rade Šerbedžije & Zapadni kolodvor benda.
Članovi Zapadnog kolodvora:
Antun Stašić violina i vokal
Mario Igrec gitara
Dario Hleb bas gitara, vokal
Marjan Krajna harmonika
Ranko Purić bugarija
Davor Smotalić ton majstor

Svečani koncert povodom 200 godina Narodne glazbe Trogir
2025-11-05 19:00 - 21:00
Povodom proslave Dana Grada Trogira, pozivamo vas na poseban kulturni događaj koji će se održati u srijedu, 5. studenog, u 19:00 sati u Kantunu kulture. Ovaj večernji program bit će prava poslastica za sve ljubitelje narodne glazbe i tradicije našeg grada.Naastupiti će Narodna glazba Trogir, klapa Trogir, klapa Stivanja i KUD Kvadrilja.Pridružite nam se i uživajte u glazbenom i kulturnom programu koji slavi naš grad, njegovu povijest i tradiciju!Vidimo se 5.11. (srijeda) u 19:00 u Kantun kulture Trogir – nemojte propustiti ovu prekrasnu večer!

Trogirska kartolina - smotra zborova
2025-06-20 20:00 - 22:00
Gradski zbor HPD Petar Berislavić organizira treću smotru zborova, a drugu u Kantunu kulture.Očekuju nas nastupi raznih zborova iz naše županije, kvalitetna i raznolika zborska glazba i dobar after!

Festival orgulja Trogir - interaktivna prezentacija za vrtiće
2025-05-28 10:30 - 11:30
2. izdanje Festivala orgulja Trogir i ove godine donosi pregršt aktivnosti i događanja namijenjenih djeci i mladima čiji je primarni cilj podizanje svijesti o orguljskoj umjetnosti te bogatoj kulturnoj baštini grada Trogira.
Nakon iznimno uspješne prošlogodišnje suradnje, kada su učenici trogirskih osnovnih škola posjetili naš edukacijsko kulturni centar Kantun kulture Trogir, ovog puta otvaramo vrata upravo najmlađima te očekujemo djecu Dječjeg vrtića Trogir.
Umjetnička ravnateljica Festivala Ursa Ljuban će u srijedu 28. svibnja održati Interaktivnu prezentaciju o orguljama na primjeru djela „Karneval životinja“ francuskog skladatelja C. Saint-Saënsa za naše najmlađe Trogirane. Kroz igru i glazbu djeca otkrivaju kako ovaj instrument funkcionira, od čega se sastoji te koje su mu zvukovne mogućnosti. Humoristično i dojmljivo oslikavanje različitih životinja, imitiranje njihovog glasanja, kretnji i ostalih karakteristika kroz zvuk orgulja u djeci će probuditi maštu i zaintrigirati ih da i sami pokušaju što više saznati o ovom jedinstvenom instrumentu, a možda ih i potaknuti na daljnje učenje

Škola ljubavi - Stanislav Habjan i prijatelji
2025-02-14 20:00 - 22:00
Jednom još davno, u krošnji trešnje
Kaže mi prijatelj da tajnu zna
Sve mu je rekla starija sestra
Škola je ljubavi jednostavna…

Glazbena predstava multimedijskog umjetnika Stanislava Habjana i prijatelja glazbenika rezultat je upravo svoje teme: čitanja i doživljavanja Ljubavi kao stalne potrebe i najvećeg nadahnuća.

ŠKOLA LJUBAVI eksperimentalni je oblik edukativna obraćanja koje nas upoznaje, naracijom pjesničkom i glazbenom, s različitim oblicima najbitnije nematerijalne supstance života, pojavom kojoj dugujemo sebe i tjelesno i duhovno, a koja može, u svakom trenutku, bez ikakve najave i konzultacije, nepovratno promijeniti sve naše planove.

Ne sanjaj budan utvaru bijelu
Lađu s jedrima najvećim
Zadrijemaj bolje na žalu mora
Čuj je kad dopliva stilom psećim…

ŠKOLA LJUBAVI traje oko 60 minuta, vodi je šestero profesorica i profesora i jedan sretni podvornik, a ravnateljstva nema. Jedinstveni je doživljaj namijenjen svim uzrastima našega Ja – i najmanje ga jedan nikada neće zaboraviti.

Trogirsko gostovanje ŠKOLE bit će njezina treća premijerna izvedba, poslije zagrebačke i splitske.
Dan njezina događanja ne može biti primjereniji.

Dođite i prepustite se riječima i glazbi, a osjećaji će doći sami.

Koncert: Mr. Lee&IvaneSky
2025-01-17 20:00 - 21:30
Dvojac koji se krije iza imena Mr. Lee&IvaneSky su Damir Martinović Mrle (Let3, Kišni Razdraganac, Kaluđerica bez nosa, DJ Demijan…) i Ivanka Mazurkijević (Stampedo, La Folee, Kišni Razdraganac). Zajedno potpisuju devet albuma.
Na ovom koncertu zajedno s Matejem Zecom (Let3, Kišni Razdraganac …) svirat će presjek skladbi koje su nastale u posljednjih petnaest godina i vode nas putevima Kauboja, Čehova, Pirandella, Shakespearea … a kroz prizmu elektro, rock, punk fuzije svega njima znanog i neznanog.
Putovanje traje…

Screenshot Screenshot Screenshot

Božićni koncert učenika Glazbene škole Josipa Hatzea
2024-12-17 19:00
PROGRAM:

Banov: Božić je u mom mistu

Vokalni sekstet glazbene škole:
Anja Buble / Nina Paškalin / Sara šošić / Gabriela Buble / Laetitia Milak / Mirna Guina
Uz gitaru: Ante Ivkošić, prof.
Voditeljica: Rašeljka Bonačić, prof.

Beal: „Rock zvončići“

Zbor početničkog solfeggia
Uz klavir: Ante Božić Kudrić, prof.
Uz violončelo: Robert Žburin, prof.
Voditeljica: Mirela Jagnjić, prof.

Božićna: We wish you a Merry Christmas (arr. A. Mansukhani)

Gudački orkestar glazbene škole
Voditelj: Robert Žburin, prof.

Tradicionalna trogirska kolenda: Ja san mali rebac

Zbor i gudački orkestar glazbene škole
Solist: Roko Martinović, 2.r.
Voditelji: Rašeljka Bonačić, prof. i Robert Žburin, prof.

Mayo: All on a Silent Night

Zbor glazbene škole
Uz klavir: Ursa Ljuban, prof.
Uz violončelo: Robert Žburin, prof.
Voditeljica: Rašeljka Bonačić, prof.

Božićna: Deck the Halls

Viktoria Marinović, 1.r. klavir

Božićna: Zvončići

Gabriela Teskera, 1.r. klavir

Ukrajinska novogodišnja pjesma: Ščedrik

Lucija Grga, 1.r. klavir

Cofalik: Let’s go to the Zoo

Katarina Debak, 2.r. violina

Božićna: U to vrijeme godišta

Dana Frleta, 2.r. violončelo
Uz violončelo: Robert Žburin, prof.

B. Bentley: Daybreak

Veronika Ivelja, 2.r. klavir

Strauss: Ulomak iz opere „Šišmiš“

Duet: Marta Lovrić i Lucija Domić, 2.r. klavir

Pletešek – Blašković: Zeko

Marta Miše, 3.r. violina

Mier: Tales from Hungary

Antea Perković, 3.r. klavir

Božićna: Zvončići

Niko Arjen Bjelobrk, 3.r. violončelo
Uz violončelo: Robert Žburin, prof.

Twardoski: The Elephant

Dora Renić, 3.r. violina

Gruber: Tiha noć

Duet: Dora Renić i Marta Miše, 3.r. violina

Mier: Baroque Expressions

Laetitia Milak, 4.r. klavir

Klapa sv. Juraj: Ružo crvena

Gitarski kvartet: Toma Županović, 4.r. / Lovre Alić, 4.r. / Šimun Vulas, 4.r. / Lukas Ercegović, 3.r.

Vlahek: Etide Tornjevi: Eiffelov toranj

Gabriela Buble, 4.r. klavir

Faillenot: Pastorale Variee

Tina Bilić, 5.r. klarinet

Talijanska: Santa Lucia

Duet: Jan Majetić i Lukrecija Margarethe Bilić, 5.r. gitara

Heller: Etida br. 21 op. 45 – „Spirites and mermaids“

Nina Paškalin, 6.r. klavir

Nielsen: Fantasiestikke

Anja Buble, 6.r. klarinet

Božićna: Tiha noć

Lara Špika, 6.r. klavir obligatno

Martin: Flute passion: Songe

Sara Šošić, 6.r. flauta

J. Skender: Humoreska

Šimun Perica, 6.r. klarinet

Božićna: Tiha noć

Ivo Šmuketa, 6.r. violončelo
Uz violončelo: Robert Žburin, prof.

Lončar: Everyday Blues (trio)

Gitarski trio: Jan Majetić, 5.r. / Ive Grubišić Čabo, 6.r. / Ante Tripović, 6.r.

Korepetitori:
Ante Božić Kudrić, prof.
Ursa Ljuban, prof.

Nastavnici:
Rašeljka Bonačić (1, 4, 5)
Mirela Jagnjić (2)
Robert Žburin (3, 4, 10, 15, 28)
Ante Božić Kudrić (6, 7, 8, 25)
Jure Bučević (9, 13, 16, 17)
Jelena Buble (11, 14, 18)
Ursa Ljuban (12, 20, 23)
Ante Ivkošić (19, 22, 29)
Borna Košec (21, 24, 27)
Jasenka Markov Anterić (26)

Nastupaju:
Zbor početničkog solfeggia / Gudački orkestar / Zbor
Anja Buble / Nina Paškalin / Sara Šošić
Gabriela Buble / Laetitia Milak / Mirna Guina
Viktoria Marinović / Gabriela Teskera / Lucija Grga
Katarina Debak / Dana Frleta / Veronika Ivelja
Marta Lovrić / Lucija Domić / Marta Miše
Ante Tripović / Niko Arjen Bjelobrk / Dora Renić
Toma Županović / Lovre Alić / Šimun Vulas
Lukas Ercegović / Tina Bilić
Jan Majetić / Lukrecija Margarethe Bilić
Lara Špika / Šimun Perica / Ivo Šmuketa
Antea Perković / Ive Grubišić Čabo

Devićevci pjevaju advent
2024-12-10 19:00 - 20:30
U “Kantunu kulture” u Trogiru 10. prosinca u 19:00 sati uživajte u svečanom adventskom programu u izvedbi četiriju klapa KUDŽ-a “Filip Dević”. Ženska, muška, mješovita i klapa “Ferata – Filip Dević” izvest će program zanimljivo koncipiran kao miks domaćih i stranih, tradicionalnih i autorskih adventskih skladbi, koji će nas na najljepši mogući način uvesti u ovo praznično doba godine. Devićevci nam donose Advent na svoj poseban način. Ženska i muška klapa priznati su i priznanjima ovjenčani stupovi klapskog a capela pjevanja. “Ferata” uspješno nastavlja tu slavnu tradiciju. Mješovita klapa njeguje svoj specifičan stil kojim će posebno obojiti ovu glazbenu večer. Treba li vam još preporuka da sebe i svoje najmilije počastite ovim koncertom i uživate dok vam “Devićevci pjevaju Advent”?

HPD PETAR BERISLAVIĆ: Trogirska kartolina, koncert s gostima
2024-11-22 20:00 - 21:30
HPD „Petar Berislavić“ djeluje još od kraja 19. st.
1979. g. postaje mješoviti zbor, a tek odnedavno ženski zbor.
Voditeljica zbora je dr. sc. Jelena Buble.
KANTUN KULTURE – ZBOROVI KOJI NASTUPAJU 22.11.2024. godine:
1.HPD PETAR BERISLAVIĆ
Lipe jesu (obr. N. Žličaj)
Dalmatinska elegija (Z. Špišić – S.Benzon; arr. N. Buble)
Dirigentica: dr.sc. Jelena Buble, prof.

MPD „Mirta“ Split

Plavi putevi mora (M. Nardeli; arr. D. Šeparović)
Ave Maria (I. Zajc)
Dirigent: Toni Lukačević

Klapa Mindula, Okrug Gornji

Nemoj kćeri moja (obr. D. Fio)
Majko (Z. Tutić – M. Tucaković i Ž. Pavičić; arr. I. Salečić)
Dirigent: Jakov Salečić, prof.

Zbor župe Gospe od anđela, Trogir

Ave Maria (F.X.Engelhardt)
Tebi pjevam (S.Komarevski)
Dirigentica: Ursa Ljuban, prof.

GZ Makarska

Sanjaj me (R. Dujmić-D. Volarić; arr. M.Erceg)
Jugo (T.Mrduljaš – J.Ursić; arr. M. Erceg
Dirigent: Marin Erceg, prof.

Splitski ženski zbor, Split

Zemlja plavog mora glazba (V. Sunko)
Život (A. Marković)
Dirigent: Pero Prosenica, prof

MZ grada Sinja

O happy day (crnačka duhovna pjesma; arr. M. Župić)
Tvoja zemlja (A. Kabiljo – D. Britvić) solist: Božo Župić
Dirigentica: Marija Župić, prof.

„Mirno spavaj ružo moja“ (N. Ninčević) – svi izvođači, završna pjesma

Klapa Stivanja: Zapivaj pismu, koncert s gostima
2024-11-16 20:00 - 22:00
Klapa Stivanja je osnovana je 2008. godine a samo ime klape potječe od višestoljetnog tradicionalnog blagdana sv. Ivana Trogirskog. Od ranih početaka pa do danas, klapa sudjeluje na važnijim kultutno-umjetničkim i sakralnim događajima grada Trogira, ali i šire. Krapinske toplice, Pazin, Korčula, Vaterstatten, Tillburg, Rotterdam, samo su neki gradovi u kojima bilježimo niz humanitarnih nastupa te nastupa u gostovanju na klapskim i samostalnim koncertima. Javno priznanje za naš doprinos izgradnji kulturne, gospodarske i turističke djelatnosti, grad Trogir nam dodjeljuje 2013. godine. Klapa je posebno ponosna na osvojenu 1. nagradu publike na Večeri debitanata 49. Festivala dalmatinskih klapa te na osvojenu treću nagradu žirija 2016. godine na Festivalu božićne klapske pisme u Zadru. Veliku zaslugu pri tome klapa duguje profesoru Mariju Markovini, pod čijim vodstvom, s ponekim izmjenama u sastavu klapa djelovala od 2017.godine.
Od 2023. godine glazbena voditeljica klape je Mira Đukić Milašević.

Koncert trogirskih glazbenika: Trogir u mom srcu
2024-11-10 20:15 - 21:30
U sklopu Stivanje trogirski glazbenici održat će koncert za građanke i građane.

KUD KVADRILJA: TROGIRU, MOJ VOLJENI GRADE
2024-11-08 19:00 - 21:00
U sklopu Stivanje u Kantunu kulture nastupa Kulturno-umjetničko društvo Kvadrilja.

TRAG festival - Day 4: GRACIN / NEW GONDOLIERS / THE MARSHMALLOW NOTEBOOKS
2024-06-22 19:00 - 23:30
Festival alternativne glazbe TRAG održava se prvi put ove godine u Trogiru, u Kantunu kulture, renoviranom i rekonstruiranom nekadašnjem trogirskom ‘starom kinu’, koje je sada moderni kulturno-edukacijski centar s bogatim kulturnim programom.
Ulaznice: https://www.entrio.hr/event/trag-festival-19085
Program za sve večeri počinje u 19h.
Za informacije o eventualnom popratnom programu, kao i sve ostale informacije o festivalu, pratite TRAG na društvenim mrežama:
https://www.facebook.com/trag.festivalhttps://www.instagram.com/trag.festival
TRAG festival organizira MUL – udruga za umjetnost, a suorganizatori su Grad Trogir, Turistička zajednica grada Trogira, koji su i pokrovitelji festivala, uz Ministarstvo kulture i medija Republike Hrvatske.
Medijski pokrovitelji festivala su: Glazba. hr, Ravnododna, Radio Kampus, KLFM, Morski. hr, MLP-U, Portal grada Kaštela i Gradski radio Trogir.

TRAG festival - Day 3: KLINIKA DENISA KATANECA / ŠETAČI / IVAN ŠKRABE
2024-06-21 19:00 - 23:30

TRAG festival - Day 2: SEINE / ROLO / BIZON
2024-06-15 19:00 - 23:30

TRAG festival - Day 1: DASKE / ŽEN / DORINGO
2024-06-14 19:00 - 23:30

1. Festival orgulja Trogir - interaktivna prezentacija orgulja za djecu i mlade.
2024-06-05 11:00 - 13:00
Djeco i mladi,
priprema, pozor, saaaaaaad!!!
Mitove i legende o instrumentu orgulja ćemo zajedničkim snagama razotrkiti i pobiti 5. lipnja s početkom u 11 sati u Kantunu kulture Trogir koji će posebno za vas ugostiti 1. Festival orgulja Trogir
…“Sviraju li se orgulje kao i klavir?“
„Nalazimo li ih samo u crkvama?“
„Je li to doista puhački instrument ili pak instrument s tipkama?“
„Kako svirati nogama“?
Ako ćemo vjerovati velikom Wolfgangu Amadeusu Mozartu, orgulje nedvojbeno zaslužuju titulu kraljice instrumenata jer svojom osebujnom građom i nepresušnim mogućnostima mogu zamijeniti cijeli jedan orkestar.

Prezentacija orgulja u režiji umjetničke ravnateljice festivala Urse Ljuban kroz višestavačno djelo skladatelja Camille Saint-Saënsa “Karneval životinja” na zanimljiv i djeci i mladima pristupačan način može pobliže objasniti kako ovaj instrument funkcionira, od čega se sastoji te koje su mu zvukovne mogućnosti. Humoristično i dojmljivo oslikavanje različitih životinja, imitiranje njihovog glasanja, kretnji i ostalih karakteristika kroz zvuk orgulja u djeci će probuditi maštu i zaintrigirati ih da i sami pokušaju što više saznati o ovom jedinstvenom instrumentu, a možda ih i potaknuti na daljnje učenje.

S nestrpljenjem vas očekujemo da zajedno uskočimo u čarobni svijet orgulja.
Vidimo se!

Ane Paška: Salon za uljepšavanje duše
2024-04-05 19:00 - 21:30
5 travnja u Kantunu kulture nastupa umjetnica Ane Paška koja će održati poetsko-glazbeni performans, odnosno improvizaciju, ‘koncart‘ Salon za uljepšavanje duše. Njezin koncart je više od koncerta, kako se najavljuje: poetsko muzičko-izvedbeno putovanje duše.
Izuzetna performerica, pjevačica i multiinstrumentalistica (klavir, cajon i gitara), Ane Paška recitira, igra se s formom i glasom, pronalazi nepoznate glasovne pejzaže i stvara pjesničke slike, metafore i asocijacije. Govori o svakodnevnom životu, o djetinjstvu, stereotipovima, majčinstvu, ljudskoj gluposti, o novcu, o zlobi, o glazbi i veselju. “Jednako kao što idu u frizerski ili kozmetički salon sebi priuštiti frizuru ili srediti nokte, htjela bih jasno dati do znanja da od sada postoji i Salon za uljepšavanje duše u kojem mogu svoju dušu uvaliti u wellness i izaći iz tog salona ispunjeni ljepotom, igrom, inspiracijom i ljubavi”, izjavila je Ane.
Uskoro informacije o ulaznicama!
